संविधानसभाबाट जारी नेपालको संविधानको प्रस्तावनामै नेपाल बहुजातिय, बहु्भाषिक, बहुधार्मिक, बहुसांस्कृतिक तथा भौगोलिक बिबिधतायुक्त बिशेषतालाई आत्मसात गरेको देश भनिएको सर्वविदितै छ ।
यसलाई थप पुष्टि गर्ने गरी नेपालको राज्यपुनर्संरचना समिति र आयोग दुवैले समेत नेपालको संघीयताको आधार पाँच पहिचान र चार सामर्थ्यको आधारलाई पारित गरेको सबैलाई अवगत नै छ । यस्तो अवस्थामा ४ नम्बर प्रदेशले संविधानको मूल भावना विपरित 'गण्डकी' प्रदेश नामाकरण गरेकोमा नयाँ शक्ति पार्टी नेपालको राष्ट्रिय मामिला संयन्त्रले यसको घोर भर्त्सना गर्दछ ।
स्मरण रहोस्, यही २०७५ असार १ गते बसेको महाधिवेशन आयोजक समितिको बैठकले 'अबको निकास समावेशी विकास' भन्ने मूल नारा पारित गरेको सन्दर्भमा ४ नम्बर प्रदेशका सांसद हरिशरण आचार्य र धनमाया तामाङले नयाँ शक्ति पार्टी, नेपालको तर्फबाट बहुपहिचानको आधारमा 'तमवुान मगरात' वा 'तमवुान गण्डकी' प्रदेशको पक्षमा प्रदेशसभामा फरक मत राख्नुभएको थियो ।